# **Prijímanie uchádzačov na I. stupeň štúdia (bakalárske štúdium) v ak. roku 2021/2022**

# Slovenská technická univerzita v Bratislave



# Materiálovotechnologická fakulta so sídlom v Trnave

# **Výučbové stredisko V DubnicI nad Váhom**

Adresa : **Výučbové stredisko MTF STU v Dubnici nad Váhom** Tel**: 0918 646 064**

Partizánska ul. 151/3, 018 41 Dubnica nad Váhom E-mail**:** [**vsdubnica@gmail.com**](mailto:vsdubnica@gmail.com)

Info: [**www.mtf.stuba.sk**](http://www.mtf.stuba.sk)

Facebook**: Vyucbove stredisko MTF STU v Dubnici n/V**

❖ PONÚKANÉ METÓDY ŠTÚDIA

Na fakulte možno študovať : **D**ennou **P**rezenčnou **M**etódou - výučba prebieha v pondelok až v stredu.

: **D**ennou **K**ombinovanou **M**etódou (**štúdium popri zamestnaní**) - výučba je

v piatok popoludní – konzultácie /nepovinné/ a v sobotu /11 sobôt za semester/

**Štúdium v rámci obidvoch metód je bezplatné a trvá v štandardnej dĺžke 3 roky!**

Na **Výučbovom stredisku** **v Dubnici nad Váhom** sa študuje **prvý ročník všetkých študijných programov a druhý ročník študijných programov Počítačová podpora výrobných technológií a Priemyselné manažérstvo,** následne výučba ďalších ročníkov pokračuje v Trnave.

**V prvom ročníku prebieha výučba všetkých akreditovaných študijných programov.**

**Akreditované študijné programy:** ⮞ **Aplikovaná informatika a automatizácia v priemysle**

⮞ **Integrovaná bezpečnosť**

**⮞ Kvalita produkcie**

**⮞ Materiálové inžinierstvo**

**⮞ Mechatronika v technologických zariadeniach**

**⮞ Personálna práca v priemyselnom podniku**

**⮞ Počítačová podpora výrobných technológií**

**⮞ Priemyselné manažérstvo**

**⮞ Výrobné technológie**

**⮞ Výrobné technológie a výrobný manažment**

**⮞ Výrobné zariadenia a systémy**

**V druhom ročníku prebieha výučba vybraných študijných programov:**

**⮞ Počítačová podpora výrobných technológií**

**⮞ Priemyselné manažérstvo**

**❖ INFORMÁCIE O  PRIJÍMACOM KONANÍ**

* **prijíma sa** **bez prijímacej skúšky** na základe dosiahnutých výsledkov na strednej škole
* **poplatok za prijímacie konanie je** **20 €**
* **podáva sa elektronická prihláška** (bližšie info na www.mtf.stuba.sk)
* **v prihláške treba zvoliť ako miesto štúdia Výučbové stredisko v Dubnici nad Váhom**

Ak tak uchádzač neurobí, jeho prihláška bude zaradená na výučbu do Trnavy (nie do Dubnice n/V).

* **dokumenty k prihláškam sa zasielajú na adresu:** MTF STU so sídlom v Trnave, Študijné oddelenie, Ulica J. Bottu č.25, 917 24 Trnava **(nie na adresu do Dubnice!)**
* **termín podania prihlášky: najneskôr do 31. marca 2021**

**❖ Vaše štúdium je odmeňované štipendiom !!!**

* + **prospechové štipendium** (odmena na základe dosiahnutého prospechu v štúdiu)
  + **odborové štipendium** (dotované štátom, v každom roku štúdia, vrátane 1. ročníka, ako odmena za to, že budete absolventom v praxi žiadaného kvalitného študijného programu)
  + **podnikové štipendium** (v rámci prípadnej záväznej spolupráce študenta s priemyselným podnikom)
  + **sociálne štipendium**

**PROFIL ABSOLVENTOV PRE JEDNOTLIVÉ ŠTUDIJNÉ PROGRAMY:**

**Aplikovaná informatika a automatizácia v priemysle**

Absolvent je pripravený na praktické uplatnenie vo sfére priemyslu a služieb. Absolvent má schopnosti tvorivo hľadať a nachádzať riešenia, implementovať a prevádzkovať systémy informačných technológií a tiež samostatne, alebo ako súčasť tímu pracovať pri analýze automatizačných a informačných potrieb ako aj pri zavádzaní a prevádzkovaní automatizačnej techniky a informačných technológií v systémoch riadenia. Má základné manažérske, ekonomické, právne, ekologické a etické povedomie a dokáže ho aplikovať pri výkone povolania.

**Integrovaná bezpečnosť**

Absolvent je pripravený na praktické uplatnenie vo sfére priemyslu a služieb. Absolvent vie pracovať v oblasti bezpečnosti a ochrany zdravia pri práci a v oblasti environmentalistiky, hlavne čo sa týka spracovania základnej dokumentácie a posudzovania parametrov pracovného prostredia v oblasti práce s nebezpečnými látkami, vyhradených technických zariadení, požiarneho, bezpečnostného a environmentálneho inžinierstva. Absolvent vie merať základné charakteristiky nebezpečných látok a vie posudzovať a analyzovať riziká, nachádzajúce sa v pracovnom a životnom prostredí. Absolvent sa uplatní ako súčasť tímov v oblasti BOZP a súvisiacich odborov a životného prostredia.

**Kvalita produkcie**

Je pripravený na praktické uplatnenie vo sfére priemyslu a služieb. Absolvent má schopnosti tvorivo hľadať a nachádzať riešenia, implementovať a prevádzkovať systémy informačných technológií a tiež samostatne, alebo ako súčasť tímu pracovať pri analýze automatizačných a informačných potrieb ako aj pri zavádzaní a prevádzkovaní automatizačnej techniky a informačných technológií v systémoch riadenia. Má základné manažérske, ekonomické, právne, ekologické a etické povedomie a dokáže ho aplikovať pri výkone povolania.

**Materiálové inžinierstvo**

Absolvent bude schopný zisťovať mechanické vlastnosti materiálov a pracovať s prístrojmi, používanými pri mechanických a defektoskopických skúškach materiálov, hodnotiť štruktúru materiálov štandardnými postupmi za použitia príslušnej prístrojovej techniky, bude si vedomý spoločenských, morálnych, právnych a ekonomických súvislostí svojej profesie. Ovláda moderné informačno-komunikačné technológie a vie ich primerane využívať vo svojej praxi. Bude pripravený buď na štúdium študijného programu druhého stupňa v študijnom odbore materiály alebo na bezprostredný vstup na trh práce.

**Mechatronika v technologických zariadeniach**

Absolvent nájde uplatnenie v oblasti prevádzkovania, diagnostiky, vývoja, projektovania a prototypovania moderných HighTech technologických zariadení a systémov. Vzhľadom na široký teoretický a praktický znalostný základ získaný v rámci štúdia tohto študijného programu, sú možnosti uplatnenia absolventa v strojárenských a elektrotechnických subjektoch s rôznym zameraním, v oblasti skúšobníctva a servisu mechatronických systémov, ako aj programovania a automatizácie technologických zariadení a systémov. Absolvent dokáže kreatívne a samostatne riešiť úlohy, ktoré sú obsiahnuté v profile absolventa a sú primerané absolvovanému bakalárskemu stupňu štúdia. Má základné manažérske, ekonomické, právne, ekologické a etické povedomie a dokáže ho aplikovať pri výkone povolania.

**Personálna práca v priemyselnom podniku**

Absolvent má zručnosť vo vedení výberových rozhovorov, tvorbe adaptačných programov zamestnancov, vie zabezpečovať nábor a výber zamestnancov, spracovávať personálnu agendu, používať sociologické metódy zamerané na analýzu a prieskum spokojnosti zamestnancov a sociálnej klímy v podniku. Má vedomosti o spracovávaní plánov potreby zamestnancov, plánov vzdelávania zamestnancov a plánovania procesu hodnotenia zamestnancov. Nájde uplatnenie najmä ako samostatný asistent na jednotlivých špecializovaných oddeleniach personálneho útvaru v stredných a veľkých firmách. Nájde uplatnenie na útvaroch mzdových a ekonomických záležitostí, vzdelávania a rozvoja, náboru a výberu zamestnancov alebo v oblasti sociálnej práce v rámci priemyselných podnikov  a pod. Môže pracovať ako „junior HR“ manažér, asistent HR manažéra, PR manažér. Môže pôsobiť na pozícii nižšieho manažmentu v oblasti personálnej práce  v malých podnikoch.

**Počítačová podpora výrobných technológií**

Absolventi sú schopní uplatniť sa pri implementácii a prevádzkovaní výrobno-technologických systémov ako CAD/CAM technológovia, pracovníci CA technologických kancelárií, konštruktéri výrobných nástrojov a prípravkov, v oblasti technickej prípravy výroby a pri programovaní CNC techniky a výrobných systémov. O absolventov študijného programu je zo strany podnikov a firiem  obzvlášť vysoký záujem (vrátane trenčianskeho regiónu) už počas štúdia a preto sa prevažne bez problémov okamžite uplatnia vo svojom obore.

**Priemyselné manažérstvo**

Absolvent je schopný pracovať, komunikovať a riešiť konflikty v pracovných tímoch. Ovláda moderné informačno-komunikačné technológie a vie ich primerane využívať vo svojej praxi. Má manažérske, ekonomické, právne, ekologické a etické povedomie a dokážu ho aplikovať pri výkone svojho povolania. Nájde uplatnenie predovšetkým ako člen tvorivého tímu, resp. ako jeho vedúci v organizáciách rôznych odvetví priemyslu, predovšetkým na prvolíniových a stredných stupňoch riadenia priemyselných podnikov, avšak je schopný i zakladať a viesť malé firmy či spoločnosti alebo byť členom manažmentu jednotlivých zložiek väčších organizácií.

**Výrobné technológie**

Absolvent je pripravený na praktické uplatnenie  vo všetkých oblastiach  priemyselnej výroby. Má schopnosti tvorivo hľadať a nachádzať riešenia, implementovať tieto riešenia do výrobného procesu. Má základné manažérske, ekonomické, právne, ekologické a etické povedomie a dokáže ho aplikovať pri výkone povolania.

**Výrobné technológie a výrobný manažment**

Vďaka svojim profesijným schopnostiam nájde uplatnenie ako samostatný technológ, alebo líniový manažér v technologickej príprave výroby a vo výrobných útvaroch. Náročnosť úloh, ktoré dokáže každý absolvent samostatne riešiť je primeraná stupňu štúdia a navrhnutému profilu absolventa.

**Výrobné zariadenia a systémy**

Absolvent nájde uplatnenie ako projektant automatizovaných výrobných systémov a zariadení, prípadne ako technológ alebo samostatný podnikateľ v inžinierskych službách a ako špecialista na rôznych miestach výrobných a technologických úsekov. Vo všeobecnosti absolventi študijných programov výrobné zariadenia a systémy nemajú problémy zamestnať sa v odbore a sú zo strany firiem vysoko žiadaní.